นถูราม โคฑเส

**นถูราม วินายก โคฑเส** (, ; 19 พฤษภาคม ค.ศ. 1910 – 15 พฤศจิกายน ค.ศ. 1949) เป็นนักชาตินิยมฮินดูและนักเคลื่อนไหวทางการเมืองชาวอินเดียที่เป็นผู้ลอบสังหารมหาตมา คานธี เขายิงใส่อกคานธีสามครั้งในระยะเผาขนที่การประชุมสวดมนต์หลายความเชื่อใน Birla House ที่นิวเดลีในวันที่ 30 มกราคม ค.ศ. 1948

โคฑเสเป็นผู้เผยแพร่ผลงานของ Vinayak Damodar Savarkar ผู้เป็นอาจารย์ ซึ่งได้วางรากฐานอุดมการณ์ชาตินิยมฮินดูที่เรียกว่า ฮินดูตวะ หลังการลอบสังหารใน ค.ศ. 1948 โคฑเสอ้างว่าคานธีสนับสนุนข้อเรียกร้องทางการเมืองของชาวมุสลิมในบริติชราชในช่วงการแบ่งอินเดียใน ค.ศ. 1947 หลังมหาตมา คานธีล้มลงจากการถูกยิงเสียชีวิตในระหว่างการประชุมสวดมนต์ไม่นาน และในขณะที่ฝูงชนที่อยู่ในเหตุการณ์ต่างตกใจ โคฑเสถูกเฮอร์เบิร์ต ไรเนอร์ จูเนียร์ รองกงสุลประจำสถานทูตสหรัฐแห่งใหม่ในเดลีที่เข้าร่วมงานด้วย จับตัวและควบคุมไว้ ในที่สุด โคฑเสก็ถูกตำรวจนำตัวไป โคฑเสวางแผนลอบสังหารร่วมกับนารายัณ อาปเฏ และคนอื่น ๆ อีกหกคน หลังการพิจารณาคดีที่กินเวลานานกว่าหนึ่งปี โคฑเสถูกตัดสินประหารชีวิตเมื่อวันที่ 8 พฤศจิกายน ค.ศ. 1949 แม้ว่าบุตรชายทั้งสองของคานธี คือ มณิลาล คานธีกับรามทาส คานธี ยื่นคำร้องขออภัยโทษ แต่คำร้องเหล่านั้นถูกปฏิเสธโดยชวาหะร์ลาล เนห์รู นายกรัฐมนตรีอินเดีย, Vallabhbhai Patel รองนายกรัฐมนตรี และข้าหลวงใหญ่ Chakravarti Rajagopalachari และโคฑเสถูกประหารชีวิตที่เรือนจำกลางอัมพาลาเมื่อวันที่ 15 พฤศจิกายน ค.ศ. 1949

## ชีวิตช่วงต้น
นถูราม วินายกราว โคฑเสเกิดในวรรณะจิตปวันพรหมิณแห่งมหาราษฏระ วินายก วามันราว โคฑเส พ่อของเขา เป็นพนักงานไปรษณีย์ ส่วนแม่ของเขาชื่อลักษมี (สกุลเดิม โคทาวรี) เมื่อแรกเกิดได้ชื่อว่า รามจันทรา ชื่อนถูรามได้มาจากการที่พ่อแม่เกรงว่าคำสาปจะตกอยู่กับบุตรชายของพวกเขา อันเนื่องมาจากการสูญเสียบุตรชายสามคนก่อนหน้า ดังนั้น รามจันทราน้อยจึงถูกเลี้ยงดูในฐานะเด็กหญิงในช่วงสองสามปีแรก รวมถึงการเจาะจมูกและสวมแหวนจมูก (*[[Nose-jewel#South Asia|นัถ]]*ในภาษามราฐี) ด้วยเหตุนี้เขาจึงได้รับฉายาว่า "นถูราม" (แปลตรงตัวว่า "รามสวมแหวนจมูก") หลังน้องชายของเขาถือกำเนิด พวกเขาก็เปลี่ยนมาปฏิบัติต่อเขาเหมือนเด็กชาย

## อาชีพทางการเมืองและความเชื่อ

โคฑเสลาออกจากโรงเรียนมัธยมปลายและเข้าร่วมเป็นนักเคลื่อนไหวกับองค์กรชาตินิยมฮินดู ราษฏรียสวยัมเสวักสังฆ์ (RSS; องค์กรอาสาสมัครแห่งชาติ) และฮินดูมหาสภา แม้ว่าวันที่เข้าร่วมเป็นสมาชิกของเขาจะไม่แน่นอนก็ตาม

## สมาชิก RSS

## การลอบสังหาร

ในเดือนพฤษภาคม ค.ศ. 1944 โคฑเสพยายามลอบสังหารคานธีด้วยมีด เขานำกลุ่มชายหนุ่ม 15 ถึง 20 คนพุ่งเข้าใส่คานธีระหว่างการชุมนุมสวดมนต์ที่ Panchgani โคฑเสและกลุ่มของเขาถูกฝูงชนขัดขวางไม่ให้ทำร้ายคานธี เขาได้รับการปล่อยตัวเนื่องจากนโยบายปฏิเสธที่จะดำเนินคดีอาญาของคานธีเอง

ในเดือนกันยายน ค.ศ. 1944 โคฑเสนำกลุ่มคนอีกกลุ่มไปขวางทางเดินของคานธีจากเสวาครามไปยังมุมไบ ครั้งนี้โคฑเสถูกจับพร้อมมีดสั้นและขู่ว่าจะฆ่าคานธี เขาได้รับการปล่อยตัวอีกครั้งเนื่องจากนโยบายไม่ดำเนินคดีอาญาของคานธี

เมื่อเวลา 17:05 น. ของวันที่ 30 มกราคม ค.ศ. 1948 ขณะที่คานธีเดินทางไปยังสถานที่ประกอบพิธีกรรมทางศาสนาบนสนามหญ้าที่ยกสูงด้านหลัง Birla House คฤหาสน์ในกรุงนิวเดลี ซึ่งเป็นที่พักของเขา โคฑเสก้าวออกมาจากฝูงชนที่ยืนขนาบข้างทางไปยังแท่น และยิงปืนสามนัดเข้าที่หน้าอกของคานธี คานธีล้มลงทันที ทำให้ฝูงชนที่อยู่รอบข้างอยู่ในสภาพตกใจ เฮอร์เบิร์ต ไรเนอร์ จูเนียร์ รองกงสุลวัย 32 ปีประจำสถานทูตสหรัฐแห่งใหม่ในเดลี เป็นคนแรกที่รีบวิ่งเข้าไปจับไหล่ของโคฑเส แล้วหมุนตัวเขาไปอยู่ในอ้อมแขนเจ้าหน้าที่ทหารผู้ปลดอาวุธ จากนั้นไรเนอร์ก็จับคอและไหล่ของโคฑเสไว้จนกระทั่งทหารและตำรวจพาตัวเขาไป ไรเนอร์รายงานในภายหลังว่า ในช่วงเวลาก่อนที่เขาจะจับกุมตัวโคฑเส ตัวโคฑเสดูตกใจเล็กน้อยที่เขาสามารถทำตามแผนได้อย่างง่ายดาย คานธีถูกนำตัวกลับไปที่ห้องพักของเขาใน Birla House ซึ่งเขาเสียชีวิตในเวลาต่อมาไม่นาน

## การไต่สวนและประหารชีวิต
โคฑเสถูกนำตัวไปไต่สวนที่ศาลสูงปัญจาบในปีเตอร์ฮอฟฟ์ ศิมลาเมื่อวันที่ 8 พฤศจิกายน ค.ศ. 1949 เขาถูกตัดสินประหารชีวิต แม้ว่าบุตรชายทั้งสองของคานธี คือ มณิลาล คานธีกับรามทาส คานธี ยื่นคำร้องขออภัยโทษ แต่คำร้องเหล่านั้นถูกปฏิเสธโดยชวาหะร์ลาล เนห์รู นายกรัฐมนตรีอินเดีย, Vallabhbhai Patel รองนายกรัฐมนตรี และข้าหลวงใหญ่ Chakravarti Rajagopalachari และโคฑเสถูกแขวนคอที่เรือนจำกลางอัมพาลาเมื่อวันที่ 15 พฤศจิกายน ค.ศ. 1949

## หลังจากนั้น
ชาวฮินดูหลายล้านคนไว้อาลัยต่อการลอบสังหารคานธี ฮินดูมหาสภาถูกประณาม และราษฏรียสวยัมเสวักสังฆ์ถูกสั่งแบนชั่วคราว

ทางกลุ่มราษฏรียสวยัมเสวักสังฆ์ปฏิเสธมาโดยตลอดว่าไม่มีส่วนเกี่ยวข้องกับโคฑเส โดยยืนยันมาโดยตลอดว่าเขา "ออกจาก RSS ในช่วงกลางคริสต์ทศวรรษ 1930" ซึ่งขัดแย้งกับหลักฐานและคำบอกเล่าที่กล่าวถึงไปก่อนหน้านี้ อย่างไรก็ตาม โคปาล โคฑเส น้องชายของนถูรามกล่าวว่า พี่น้องตระกูลโคฑเสทุกคนเป็นสมาชิกกลุ่ม RSS ในช่วงเวลาที่เกิดเหตุลอบสังหาร และกล่าวโทษ RSS ที่ตัดขาดความสัมพันธ์กับพวกเขา สมาชิกคนอื่น ๆ ในครอบครัวโคฑเสก็ปฏิเสธเช่นกันว่าเขาไม่เคยออกจาก RSS เขาดำรงตำแหน่ง *boudhik karyawah* (นักคิด) ใน RSS จนกระทั่งเสียชีวิต

## การก่อการร้าย

## ความพยายามในการฟื้นฟูภาพลักษณ์
*[[Me Nathuram Godse Boltoy]]* (นี่คือคำพูดของนถูราม โคฑเส) เป็นบทละครสององก์ที่เขียนขึ้นในภาษามราฐีโดย Pradeep Dalvi อิงจากหนังสือ *May It Please Your Honour* ที่เขียนโดยโคปาล โคฑเส น้องชายของนถูราม Karline McLain รายงานว่า บทละครนี้ "นำเสนอคำแก้ต่างของโคฑเส" และด้วยเหตุนี้จึง "สำรวจการลอบสังหารคานธี และการพิจารณาคดีของโคฑเสจากมุมมองของโคฑเส"

ใน ค.ศ. 2014 หลังพรรคภารตียชนตาขึ้นสู่อำนาจ ฮินดูมหาสภาจึงเริ่มพยายามฟื้นฟูชื่อเสียงของโคฑเส และยกย่องเขาในฐานะผู้รักชาติ โดยได้ขอให้นายกรัฐมนตรี นเรนทรา โมดี ติดตั้งรูปปั้นครึ่งตัวของโคฑเส และสร้างภาพยนตร์สารคดีเรื่อง *Desh Bhakt Nathuram Godse* (นถูราม โคฑเสผู้รักชาติ) เพื่อเผยแพร่ในวันครบรอบวันเสียชีวิตของมหาตมา คานธีในวันที่ 30 มกราคม ค.ศ. 2015 มีความพยายามหลายครั้งที่จะสร้างวิหารเพื่อโคฑเส และกำหนดให้วันที่ 30 มกราคมเป็น *Shaurya Diwas* ("วันแห่งความกล้าหาญ") มีการยื่นฟ้องคดีแพ่งต่อศาลเมืองปูเณ เพื่อขอให้ศาลสั่งห้ามฉายภาพยนตร์สารคดีเรื่องนี้

ในเดือนพฤษภาคม ค.ศ. 2019 ในช่วงก่อนการเลือกตั้งรอบสุดท้ายของอินเดีย Pragya Thakur ผู้สมัครของพรรค BJP จากโภปาล เรียกโคฑเสเป็น "ผู้รักชาติ" เธอเผชิญกับเสียงวิพากษ์วิจารณ์อย่างรุนแรงและได้ขอโทษในภายหลัง

เมื่อการเมืองฮินดูตวะแพร่หลายในอินเดียมากขึ้น ก็มีความพยายามที่จะรำลึกถึงโคฑเส มีการเสนอให้เปลี่ยนชื่อนครเมรฐะเป็นชื่อของเขา แต่ความเป็นไปได้ในการเปลี่ยนชื่อดังกล่าวถูกผู้พิพากษาประจำเขตปฏิเสธ

## ในวัฒนธรรมประชานิยม

## อ้างอิง

## บรรณานุกรม

* Report of Commission of Inquiry into Conspiracy to Murder Mahatma Gandhi (1969)
* 
* 
* Khosla, G.D., *Murder of the Mahatma and Other Cases from a Judge's Notebook*, Jaico Publishing House, 1968. 
* 
* Malgonkar, Manohar (2008). *The Men Who Killed Gandhi*, New Delhi: Roli Books, 
* 
* 

## แหล่งข้อมูลอื่น
* http://www.time.com/time/asia/magazine/2000/0214/india.godse.html  *Time Magazine*'s February 2000 interview of Gopal Godse
* Rediff On The NeT: The Rediff Interview/ Gopal Godse in an exclusive interview on life after Gandhi's assassination Rediff's January 1998 interview of Gopal Godse
* Gandhi...Godse Assassination Article discussing a pro-Godse play
* https://web.archive.org/web/20070216224925/http://www.cbsnews.com/stories/2007/01/30/world/main2415455.shtml Eyewitness to Gandhi assassination
* 
* http://www.kiranbedi.com/gandhifireng.htm  First Information Report (FIR) by police

หมวดหมู่:มือสังหารที่ถูกประหารชัวิต
หมวดหมู่:ชาวอินเดียที่ถูกประหารชัวิต
หมวดหมู่:สมาชิกฮินดูมหาสภา
หมวดหมู่:ชาวอินเดียที่นับถือศาสนาฮินดู
หมวดหมู่:ผู้สมรู้ร่วมคิดในการลอบสังหารมหาตมา คานธี
หมวดหมู่:บุคคลจากปูเณ